Diari Oficial de la Generalitat Valenciana


Sumari del DOGV 7482, del 10-03-2015 (2015/2096)

RESOLUCIÓ de 5 de març de 2015, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7482

Data del DOGV
:   10-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2096


Data del document
:   05-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 5 de març de 2015, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2015/2096]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per mitjà de l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'estos i inutilitat administrativa dels documents. D'altra banda, en l'article 84.1 de la mateixa llei s'establix que es determinaran reglamentàriament el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com la destrucció dels no reservats a ser conservats permanentment.  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En l'article 17.1 de l'esmentat decret s'establix que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades per mitjà d'una resolució de qui ocupe la conselleria competent en matèria de cultura.  
En la sessió celebrada el dia 16 de desembre de 2014, la Junta Qualificadora de Documents Administratius va estudiar les propostes de taules de valoració documental presentades per les comissions de valoració documental corresponents.  
En conseqüència, fent ús de les facultats que em conferix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 16 de desembre de 2014:  
- Codi 00756. Expedients disciplinaris del personal al servici de la Conselleria de Sanitat.  
- Codi 00017. Responsabilitat patrimonial de la Conselleria de Sanitat.  
- Codi 00483. Compatibilitat del personal d'institucions sanitàries.  
  
El resum de les taules de valoració documental aprovades figura com a annex a esta resolució.  
  
Segon  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, al fet que durant este termini de temps no hi haja constància de la interposició d'algun recurs.  
  
Contra la present resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de ser publicada esta resolució, de conformitat amb el que establixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
En tot cas, les institucions i els organismes afectats no podran eliminar la documentació fins que la resolució, en cas de ser impugnada, adquirisca fermesa legal.  
  
València, 5 de març de 2015.- La consellera d'Educació, Cultura i Esport: María José Catalá Verdet.  
  
  
ANNEX  
  
Codi: 00586  
Sèrie documental: Expedients disciplinaris del personal al servici de la Conselleria de Sanitat.  
Òrgan productor: Conselleria de Sanitat / Direcció General de Recursos Humans de la Sanitat.  
Funció: Sancionar l'incompliment dels deures i funcions pròpies del personal treballador de la Conselleria de Sanitat quan implique la comissió de faltes disciplinàries.  
Data dictamen: 16 de desembre de 2014.  
Dictamen: Conservació permanent.  
  
  
  
Codi: 00214  
Sèrie documental: Responsabilitat patrimonial de la Conselleria de Sanitat.  
Òrgan productor: Conselleria de Sanitat / conseller o consellera.  
Funció: Tramitació, seguiment i realització de les propostes motivades de resolució de les reclamacions d'indemnització dels particulars per les lesions que aquells patisquen en qualsevol dels seus béns i drets, sempre que la lesió siga conseqüència del funcionament normal o anormal dels servicis públics, excepte en els casos de força major o de danys que el particular tinga el deure jurídic de suportar d'acord amb la llei.  
Data dictamen: 16 de desembre de 2014.  
Dictamen: Conservació permanent.  
Les històries clíniques són còpies, per la qual cosa podran eliminar-se en la unitat gestora als cinc anys d'haver finalitzat l'expedient.  
  
  
  
Codi: 00510  
Sèrie documental: Compatibilitat del personal d'institucions sanitàries.  
Òrgan productor: Conselleria de Sanitat / Direcció General de Recursos Humans de la Sanitat.  
Funció: Determinació de les incompatibilitats que poden afectar l'exercici d'altres activitats públiques o privades del personal de les institucions sanitàries i del personal sanitari gestionat per la Conselleria de Sanitat.  
Data dictamen: 16 de desembre de 2014.  
Dictamen: Eliminació parcial:  
- Conservació d'un any de cada deu, com a testimoni de l'activitat de la Conselleria de Sanitat, tant si és una activitat pública com privada (expedients dels anys acabats en zero).  
- Fins a l'any 2010:  
Expedients de compatibilitat d'activitats públiques: eliminació als tres anys des de la finalització de l'expedient.  
Expedients de compatibilitat privada: eliminació als 55 anys des de la resolució de l'expedient.  
Els expedients que hagen sigut recorreguts per via judicial no es podran eliminar fins que la sentència siga ferma i s'haja executat.  
- A partir de l'any 2011: eliminació als 55 anys des de la resolució de l'expedient (activitats públiques i privades).  
- Així mateix, es conservarà un expedient de cada any i un exemplar de cada tipus de formulari que s'utilitze com a mostra de la sèrie documental.